**ROMÂNIA**

**JUDEŢUL HUNEDOARA**

**MUNICIPIUL DEVA**

**P R I M A R U L**

**Referat de aprobare**

la proiectul de hotărâre privind aprobarea atribuirii terenurilor disponibile pentru construirea de locuinţe proprietate personală în folosinţă gratuită tinerilor care beneficiază de prevederile Legii nr.15/2003, republicată

Prin Hotărârea Consiliului local al municipiului Deva nr.163/2021 s-a aprobat încetarea a trei contracte de comodat încheiate în baza Legii nr.15/2003, republicată, astfel devenind disponibile trei parcele și anume parcela nr. 13 Orizont I, nr. 40 Orizont I si parcela nr. 40 Orizont II.

Prin Hotărârea Consiliului local al municipiului Deva nr.247/2021, s-a stabilit un criteriu suplimentar de atribuire a terenului pentru construirea unei locuinţe proprietate personală, respectiv, atribuirea în folosință gratuită a terenului destinat construirii unei locuințe proprietate personală se face prin hotărâre a Consiliului local în ordinea depunerii cererilor. La data atribuirii terenului în folosință gratuită, beneficiarul va trebui să facă dovada îndeplinirii criteriilor de eligibilitate prevăzute la art.13 din Regulamentul pentru stabilirea metodologiei cadru de repartizare a terenurilor atribuite in baza Legii nr.15/2003, republicată, aprobat prin Hotărârea Consiliului local nr.371/2010.

Comisia constituită prin Dispoziția nr.429/2021 s-a întrunit în ședință în data de 14.02.2022, în vederea atribuirii parcelor de teren disponibile în urma rezilierii unor contracte de comodat conform art.2 din Hotărârea Consiliului local nr.247/2021.

Lista cu cereri aprobate a fost analizată de către comisia mai sus precizată, și s-a propus să se atribuie terenurile, pentru construirea de locuinţe proprietate personală, în folosinţă gratuită, tinerilor care beneficiază de prevederile Legii nr.15/2003 cu vârsta cuprinsă între 18 ani la data depunerii solicitării și 35 de ani la data atribuirii terenului prin hotărârea Consiliului local, următoarelor persoane:

- doamnei Constantin Cristina - parcela nr.13 Orizont I, având cerere validată prin HCL nr. 166/2008,

- domnului Herlea Adrian - parcela nr.40 Orizont I, având cerere validată prin HCL nr. 166/2008,

- doamnei Bologa Oana Alina - parcela nr.40 Orizont II, având cerere validată prin HCL nr.166/2008.

Față de cele mai sus prezentate în conformitate cu prevederile Legii privind sprijinul acordat tinerilor pentru construirea unei locuinţe proprietate personală nr.15/2003,republicată, cu modificările și completările ulterioare, ale Hotărârii Guvernului României nr.896/2003 pentru aprobarea Normelor metodologice de aplicare a Legii nr.15/2003 privind sprijinul acordat tinerilor pentru construirea unei locuinţe proprietate personală,

În temeiul art.129 alin.2 lit.”c”, alin.6 lit.b, alin.14 precum şi al art.139 alin.3 lit.g din Ordonanța de urgență a Guvernului nr.57/2019, privind Codul administrativ, cu modificările și completările ulterioare,

Supun atenției comisiilor de specialitate şi plenului Consiliului local proiectul de hotărâre privind aprobarea atribuirii terenului disponibil pentru construirea de locuinţe proprietate personală în folosinţă gratuită tinerilor care beneficiază de prevederile Legii nr.15/2003, republicată.

**PRIMAR,**

**NICOLAE FLORIN OANCEA**